Άαρον Μάιλς

Ο Άαρον Μάιλς, γεννημένος στις 13 Απριλίου 1983 στο Πόρτλαντ του Όρεγκον, είναι Αμερικανός καλαθοσφαιριστής ο οποίος αγωνίζεται στη θέση του πόιντ γκαρντ.

Βιογραφία
Ο Μάιλς ξεκίνησε την καριέρα του από το λύκειο του Τζέφερσον στο Πόρτλαντ και φοίτησε στο πανεπιστήμιο του Κάνσας, φορώντας τη φανέλα των Jayhawks από το 2001 ως το 2005. Με την πανεπιστημιακή ομάδα έφθασε σε δύο συνεχόμενα φάιναλ-φορ του NCAA το 2002 και το 2003, χάνοντας στον τελικό τη δεύτερη χρονιά από το πανεπιστήμιο του Σίρακιους με 81-78.Syracuse vs. Kansas Box Score, April 7, 2003 Με τους Jayhawks αγωνίστηκε συνολικά σε 138 αγώνες, πετυχαίνοντας 1.183 πόντους.

Τον Σεπτέμβριο του 2005, ο Μάιλς υπέγραψε στους Γκόλντεν Στέιτ Ουόριορς,Warriors officially announce Miles signing αλλά αφέθηκε ελεύθερος τον Ιανουάριο του 2006,Warriors Waive Guard Aaron Miles αφού αγωνίστηκε σε 19 παιχνίδια σκοράροντας 118 πόντους. Στη συνέχεια, μεταγράφηκε στους Φορτ Γουόρθ Φλάιερς από την NBA D-League μέχρι το τέλος της σεζόν, πριν μετακομίσει στη Γαλλία και την Ορτέζ για το 2006-07.Aaron Miles - Pau-Orthez – Joueurs - Pro A – LNB.fr

Την επόμενη χρονιά, φόρεσε τη φανέλα της Σεβίλλης για το ισπανικό πρωτάθλημα και συνέχισε το 2008-09 με την ομάδα του Πανιωνίου,El Cajasol espera que Aaron Miles consiga un pasaporte europeo κατακτώντας την έκτη θέση του ελληνιού πρωταθλήματος.

Το καλοκαίρι του 2009, υπέγραψε στον Άρη, με τον οποίο αγωνίστηκε σε 26 παιχνίδια της κανονικής περιόδου, με 7,2 πόντους ανά αγώνα. Με τη φανέλα των "κίτρινων", έφθασε ως την προημιτελική φάση του ULEB Cup, όπου αποκλείστηκε από τη Βαλένθια.Valencia - Aris (Basketball, Eurocup 2009/2010) - Sport Stats

Την επόμενη χρονιά, αγωνίστηκε στην NBA D-League με την ομάδα των Ρίνο Μπίγκχορνς, πριν μεταγραφεί στη ρωσική Κράσνιε Κρίλια, όπου παρέμεινε για τρία χρόνια, μέχρι το 2014.Aaron Miles leaves Krasnye Krylya Samara - Sportando Τη σεζόν 2014-15, μεταγράφηκε στη Λοκομοτίβ Κουμπάν κατακτώντας την τρίτη θέση της VTB Λίγκα.

Παραπομπές

Πηγές
 Aaron Miles NBA Stats | Basketball-Reference.com
 Aaron Miles Basketball Player Profile
 MILES, AARON - Welcome to EUROLEAGUE BASKETBALL

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Φορτ Γουόρθ Φλάιερς
Κατηγορία:Καλαθοσφαιριστές Ρίνο Μπιγκχορνς
Κατηγορία:Πόιντ γκαρντ